b'\n_START_ARTICLE_\nVegard Robinson Bugge\n_START_SECTION_\nKarriere\n_START_PARAGRAPH_\nRobinson Bugge viste seg frem p\xc3\xa5 den internasjonale scenen for f\xc3\xb8rste gang under U23-VM i landeveissykling 2010. Han l\xc3\xa5 i tetgruppen da han mistet kjedet i den siste bakken rundt 6 kilometer f\xc3\xb8r m\xc3\xa5lgang, og kom til m\xc3\xa5l p\xc3\xa5 en 54.-plass, 1:04 bak gullvinner Michael Matthews fra Australia._NEWLINE_Han syklet for det norske UCI-kontinental-laget Team Joker fra 2010 til 2014, f\xc3\xb8r han i 2015 signerte for Team Sparebanken S\xc3\xb8r._NEWLINE_I 2010 ble han skadet i en ulykke som involverte en bil, men fikk i juni 2011 mulighet til \xc3\xa5 trene med det profesjonelle laget Quickstep._NEWLINE_I juni 2015 ble han tatt for brudd p\xc3\xa5 reglene rundt medisinsk fritak under Tour des Fjords 2015. Robinson Bugge brukte astmamedisinen Bricanyl med virkestoffet terbutalin. Han forklarte at han m\xc3\xa5tte bruke denne medisinen etter \xc3\xa5 ha g\xc3\xa5tt tom for Ventolin. Robinson Bugge hadde tidligere godkjenning for \xc3\xa5 bruke Bricanyl, men denne gikk ut i 2009. Han ble utestengt i fire m\xc3\xa5neder for regelbruddet og ble enig med Team Sparebanken S\xc3\xb8r om \xc3\xa5 l\xc3\xb8se kontrakten._NEWLINE_I mai 2016 ga han ut boken Tren som en sykkelproff via sitt firma Bugge Sport.'